Филин Владимир Иванович (хәрби табип)

**Филин Владимир Иванович** (1919 —1989) — совет ғалим-медигы һәм педагогы, хирург, медицина фәне һәм һаулыҡ һаҡлауҙы ойоштороусы, медицина фәндәре докторы (1963), профессор (1966), медицина хеҙмәте полковникгы (1962). СССР Дәүләт премияһы лауреаты (1988).

## Биографияһы
1919 йылдың 23 октябрендә Ленинград ҡалаһында тыуған.

1937 йылдан 1941 йылға тиклем һәм 1945 йылдан 1946 йылға тиклем С. М. Киров исемендәге Хәрби-медицина академияһында уҡый. 1941 йылдан 23-сө армияның 119-сы ялан эвакуация пункты составында Бөйөк Ватан һуғышында ҡатнаша, зауряд-табиптан 66-сы уҡсылар дивизияһы 169-сы уҡсылар полкының медицина-санитар ротаһы командирына һәм ошо пункт начальнигы ярҙамсыһына тиклем юл үтә. Ленинград фронтында һуғыша, 1941 йылда һәм 1942 йылда яралана. 1942 йылда Ҡыҙыл Йондоҙ ордены менән бүләкләнә. 1945 йылдан 1950 йылға тиклем Совет Армияһында төрлө медицина вазифаларында хеҙмәт итә. 1950 йылдан 1968 йылға тиклем С. М. Киров исемендәге хәрби-медицина академияһының дөйөм хирургия кафедраһында ғилми һәм педагогик хеҙмәткәр булып эшләй: өлкән ординатор, уҡытыусы, өлкән уҡытыусы, профессор һәм С. М. Киров исемендәге хәрби-медицина академияһының дөйөм хирургия кафедраһы начальнигы урынбаҫары. 1968 йылдан алып профессор И. И. Джанелидзе исемендәге Ленинград ашығыс ярҙам ғилми-тикшеренеү институтында фәнни эштә эшләй.
 
### Фәнни-педагогик эшмәкәрлеге
В. И. Филиндың төп фәнни-педагогик эшмәкәрлеге тергеҙеү хирургияһы өлкәһендәге мәсьәләләр, киҫкен перитонитты дауалауҙы өйрәнеү менән бәйле.

Филин В. И. 1956 йылда медицина фәндәре кандидаты ғилми дәрәжәһенә дәғүә итеп «Материалы по лечению острых перитонитов» темаһына кандидатлыҡ диссертацияһы яҡлай. 1963 йылда — медицина фәндәре докторы ғилми дәрәжәһенә дәғүә итеп «Эзофагопластика при заболевании шейного отдела пищевода, глотки и гортани» темаһы буйынса диссертация яҡлай. В. И. Филинға 1966 йылда профессор ғилми исеме бирелә. Ул күп һанлы фәнни хеҙмәттәр һәм монографиялар авторы, шул иҫәптән «Острые заболевания и повреждения поджелудочной железы» һәм «Острый панкреатит и его осложнения» (: 1982) һәм «Восстановительная хирургия пищевода» (: 1965, 1973 йылда ҡабаттан баҫыла) кеүек, был хеҙмәте өсөн1988 йылда В. И. Филинға СССР Дәүләт премияһы бирелә.

1989 йылдың 21 авгусында Ленинградта вафат була, Волково зыяратында ерләнгән.

## Библиография
* Восстановительная хирургия пищевода / В. И. Филин, В. И. Попов. — 2-е изд., перераб. и доп. — Ленинград : Медицина. Ленингр. отд-ние, 1973. — 304 с.
* Скорая и неотложная хирургическая помощь в Ленинграде / Под ред. проф. Ф. Х. Кутушева. — Ленинград : Медицина. Ленингр. отд-ние, 1978. — 247 с.
* Профилактика острого панкреатита / В. И. Филин. — Л. : О-во «Знание» РСФСР. Ленингр. орг., 1982. — 36 с.
* Острый панкреатит и его осложнения / В. И. Филин, Г. П. Гидирим; Отв. ред. К. А. Цыбырнэ. — Кишинев : Штиинца, 1982. — 146 с.
* Заболевания поджелудочной железы : (Критич. состояния, их лечение и профилактика) / В. И. Филин. — Л. : Ленингр. орг. о-ва «Знание» РСФСР, 1990. — 19 с.
* Неотложная панкреатология : Справ. для врачей / В. И. Филин, А. Л. Костюченко. — СПб. : Питер, 1994. — 410 с. ISBN 5-7190-0024-0

## Маҡтаулы исемдәре һәм бүләктәре
* Ҡыҙыл Йондоҙ ордены (29.09.1942)
* Ҡыҙыл Йондоҙ ордены (30.04.1954)
* «Хәрби хеҙмәттәре өсөн» миҙалы (20.06.1949)

## Иҫкәрмәләр

## Әҙәбиәт
* *Профессора Военно-медицинской (медико-хирургической) академии (1798—1998) / Редкол.: Ю. Л. Шевченко (гл. ред.) и др. — Санкт-Петербург : Наука : С.-Петерб. изд. фирма, 1998 г. — 313 с. — ISBN 5-02-026061-4*
* *Знаменитые люди Санкт-Петербурга, 1703—2003: Биографический словарь* / В. Д. Доценко. — 2. изд., испр. и доп. —  : ДАРК, 2003 г. — 455 с. — ISBN 5-98004-004-8
* *Памятные даты военной медицины: справочник-указатель* / Военно-медицинский музей М-ва обороны СССР. — Санкт-Петербург : Военно-медицинская акад. им. С. М. Кирова, 1991 г. — С.77